b"\n_START_ARTICLE_\nERM\n_START_SECTION_\nEvoluci\xc3\xb3\n_START_PARAGRAPH_\nLes prote\xc3\xafnes ERM han estat trobades en tots els genomes de metazoos, per\xc3\xb2 no en organismes unicel\xc2\xb7lulars. Els tres par\xc3\xa0logs (Ezrin, Radixin i Moesin) s\xc3\xb3n presents en vertebrats, on en altres esp\xc3\xa8cies nom\xc3\xa9s es troba un dels tres gens ERM. El genoma de llevat, no codifica per cap prote\xc3\xafna amb el domini FERM, per\xc3\xb2 si s'han trobat seq\xc3\xbc\xc3\xa8ncies semblants en plantes, fongs, i en genomes d'alguns organismes unicel\xc2\xb7lulars eucariotes, com els coanoflagel\xc2\xb7lats, els quals s\xc3\xb3n evolutivament propers als metazoos.\n_START_SECTION_\nDomini FERM\n_START_PARAGRAPH_\nLes prote\xc3\xafnes ERM estan incloses en la superfam\xc3\xadlia de prote\xc3\xafnes Band 4.1. Aquesta superfam\xc3\xadlia tamb\xc3\xa9 inclou les prote\xc3\xafnes Merlin, Talin, PTP/H1 i PTP-MEG. Totes les prote\xc3\xafnes de la superfamilia Band 4.1 presenten un domini com\xc3\xba anomenat FERM amb un 86% d'identitat._NEWLINE_En les prote\xc3\xafnes ERM el domini FERM es troba a l'extrem N-terminal de la prote\xc3\xafna, seguida d'una h\xc3\xa8lix alpha i d'un lloc d'uni\xc3\xb3 a la F-actina (l'actina polimeritzada formant fibres, en contrast dels mon\xc3\xb2mers d'actina no polimeritzats, anomenats G-actina)"